Eetris on Jeruusalemma Uudiste erisaade ja Pekka Sartola.
Tere juulikuist laupäeva õhtut!
Täna käsitleme Püha Vaimu teemal küsimust,
mis puudutab nii sind, usklik sõber,
kui ka laiema tervikuna usklike kogukonda, kogudust.
Eelmises osas tõdesime otse, ühemõtteliselt
seda piibellikku fakti, et Isa, Poeg ja Püha Vaim
on ühe ja sama igavese Jumala kolm erinevat ilmnemisvormi,
igaüks teistega võrdne; mitte auastmete järgi,
vaid pigem tegevuse põhjal järjestatuna.
Kuna Püha Vaim on isik,
on Tal ka isiku ja loomusega seotud omadusi,
nagu mõistus, tunded ja oma tahe. Ta ka tegutseb oma tahte järgi.
Neid väljendeid on Piiblis kümneid.
Vaatame nüüd mõningaid näiteid.
Püha Vaim räägib selgelt ja arusaadavalt.
Ta teatas Antiohhia kogudusele: "Eraldage mulle Barnabas ja Saulus
sellele tööle, milleks ma nad olen kutsunud." (Ap 13:2)
Evangeeliumitöö on seega ka Püha Vaimu töö
ja Tema kutsub inimesi sellele tööle.
Ka Ilmutusraamatust leiame mitmeid viiteid Vaimu öeldu kohta.
Ilm 2:7: "Kellel kõrv on, see kuulgu, mida Vaim ütleb kogudustele."
Mõistame, et Püha Vaimu jutt ja ilmutused
on samas ka Jumala jutt.
Ta ei kasuta alati prohveteid oma tahte ilmutamise vahendina,
vaid räägib otse ja mõistetavalt omadele,
Jumala lastele, oma kogudusele.
Kuna Püha Vaim on isik, on Tal ka tunded,
ja hea tahe aidata, mis ilmneb eriliselt just meie,
nõrkade ja läbikukkumist tundvate usklike suhtes.
Ühe kauneima ja kõnekaima näite
leiab Roomlaste kirjast. Rm 8:26 -
"Samuti tuleb ka Vaim appi meie nõtrusele:
me ju ei tea, kuidas palvetada, nõnda nagu peab,
kuid Vaim ise palub meie eest sõnatute ägamistega."
Püha Vaim ka mõtleb ja hindab asju iseseisvalt, nagu inimesedki.
Tuntud Jeruusalemma koguduse siseasjadega tegelemisel
sai algkogudus tunda Püha Vaimu mõju,
mis suunas nende otsustamist. Ap 15:28 -
"Sest Püha Vaim ja meie oleme arvanud heaks,
et teie peale ei tohi panna ühtegi muud koormat
kui need hädavajalikud".
Püha Vaim on ka tunnistaja. Eelkõige tunnistab Ta Kristusest
ja Tema lepitustöö kohta
ning kirgastab nõnda Jeesuse ülempreestri ülesannet
inimkonna pattude lepitajana inimese ja Jumala vahelises suhtes.
Vaim ka tunnistab meile ja koos meie vaimuga,
kuhu me kuulume ja kuhu oleme teel
pärast meie ajalikku elu. Rm 8:16 -
"Seesama Vaim tunnistab koos meie vaimuga,
et me oleme Jumala lapsed."
Ka apostel Johannes mainib meie Päästjat oma sõnadega
Vaimu ülesande kohta olla ka tunnistaja. Jh 15:26 -
"Kui tuleb Lohutaja, kelle ma teile Isa juurest saadan,
Tõe Vaim, kes lähtub Isast, siis tema tunnistab minust."
Tollesama tunnistuse, isegi veel enamat -
Püha Vaimu pitseri, saime kohe silmapilkselt hetkel,
kui Jeesuse vastu võtsime. Paulus kirjutas sellest efeslastele.
Ef1:13-14 - "Temas olete ka teie sellest ajast peale,
mil te saite kuulda tõe sõna, oma pääste evangeeliumi;
ja kelles teiegi, saanud usklikuks,
olete kinnitatud tõotatud Püha Vaimu pitseriga; selle Vaimu,
kes on meie pärandi tagatis omandi lunastamiseni -
tema kirkuse kiituseks."
Siin on mõningaid asju, millele tahaksin tähelepanu pöörata,
sest siin kirjeldab apostel meile teed igavesse ellu.
Olulisim asi on see, et igaüks peab esmalt kuulma tõe sõna,
kuulma või nägema, igal juhul mõistma evangeeliumi,
sest vaid see on tee Isa juurde, taevakoju.
Ainult kuulmisest või Sõna mõistmisest ühel või teisel moel,
veel ei piisa, vaid inimene peab saama usklikuks,
ehk aktsepteerima Jeesuse lunastustööd
isikliku patust vabastava meetodina.
Seejärel või samas kontekstis
oleme igaüks saanud taevase Püha Vaimu pitseri,
sellise, mis toona kirjeldas omandiõigust,
ja tähendab nüüd uskliku kuulumist Jumala perekonda.
Seltskonda, kellele meie Päästja teatas,
et läheb ees aset valmistama. Jh 14:1-3.
Endiselt, samas evangeeliumi kohas
lubas Ta ka ise tagasi tulla ja viia omad,
need Püha Vaimu pitseriga märgitud usklikud taevakoju,
neisse meie jaoks ette valmistatud eluasemetesse.
See Püha Vaimu pitser viitab omandiõiguse lisaks sellelegi,
et selle pitseri järgi tunneb Issand ära omad,
kui Ta tuleb võtma meid endale taeva pilvedesse vastu,
ehk ülesvõtmise hetkel.
Püha Vaim on samuti väga aktiivne tegutseja.
Ta nii uuendab kui pühitseb uskliku ehk eraldab Jumala kasutusse.
Paulus õpetab Tiituse 3:5, et Jumal päästis meid,
mitte meie õigsuses tehtud tegude tõttu,
vaid enda armu tõttu,
uussünni pesemise ja Püha Vaimu uuendamise kaudu.
Samas pühitses Vaim ka Jeesusesse uskuja.
1. Peetruse 1:2 - "Jumala Isa etteteadmise järgi,
Vaimu pühitsemise läbi Jeesusele Kristusele kuuletumiseks
ja tema verega piserdamiseks."
Ilma Püha Vaimuta ei saa inimene
a) saada usklikuks; b) elada uskliku elu.
Kui inimene kuuleb räägitud sõna, evangeeliumit Jeesusest,
või ta loeb seda, algab temas Vaimu töö.
Vaim on juba varem töötanud ja teinud selliseid häid tegusid,
et on toonud inimese kohta või olukorda,
kus tal on võimalus päästva sõnumiga kokku puutuda.
Piibel õhutab meid usklikke käima neis heades tegudes,
mis Ta on juba ette valmistanud.
Evangeeliumi levitamine on nende seas üks ja ehk tähtsaim,
sest vaid Püha Vaimu tegevus
võib tekitada uskmatus inimeses mõistmise ja soovi saada päästetud,
sest Vaim toob tunnistuse patu, õiguse ja kohtumõistmise kohta.
Patu ehk selle, milline inimene tegelikult on.
Õigsuse ehk nõnda on Jumal maailma armastanud,
et andis oma ainsa Poja, et ükski, kes Temasse usub,
ei läheks hukka, vaid saaks igavese elu.
Kohtumõistmise, mis on patu palk,
mis järgneb elule ilma Jumala päästva armuta.
Püha Vaim on koguduse ja samas individuaalse uskliku jõud
ja selle kaudu koguduses töötav jõud.
Ilma Vaimuta oleks kogudus vaid nagu iga teine
erinevate inimeste korraldatud koosolek või liikumine.
Kui Vaim saab juhtida koguduse ja üksiku uskliku elu,
hakkab toimuma ka midagi konkreetset ja nähtavat.
Loeme, kuidas Vaim nii käsib kui ka liigutab, Ap 8:29.
Siin rääkis Vaim Filippusega ja käskis tal minna lõunasse,
Gazasse viivale teele, kus ta kohtus Etioopia õukondlasega,
kes oli oma kaarikus, teel koju ja luges prohvet Jesajat.
Vaim õhutas Filippust lähemale minema
ja kuulama mehe juttu või selgitust,
kas endale või kellelegi teisele, kes võis samuti kaarikus olla.
Igal juhul ei mõistnud mees prohvetlikku sõnumit.
Nii selgitas Filippus mehele, mida prohvet Jesaja 53. ptk mõtles,
kui rääkis Issanda kannatavast sulasest,
Jumala Pojast, Jeesusest, Iisraeli Messiast,
kuid keda nad ära ei tundnud.
Sündmus tipnes ristimisega,
kui õukondlane oli tunnistanud end uskuvat Jeesust.
Kohe pärast seda viis Püha Vaim Filippuse sealt kohe minema
ja toimetas Ashdodi linna.
Nii näeme, kuidas Vaim andis esmalt käsu, õpetas Pühakirja,
ühendas uue uskliku Jumala perekonnaga,
pitseerides ta oma pitseriga
ja toimetas seejärel evangelist Filippuse uut ülesannet täitma.
Vaim seega käsutab, õpetab, pitseerib ja transpordib.
Näeme sarnast Vaimu tegevust ka Apostlite tegudes,
kus Sõna kinnitab meile kõigile Roomlaste 8:14,
et kõik, keda Jumala Vaim juhib, on Jumala lapsed.
Veidi hiljem samas peatükis kinnitab Vaim meile,
et me pole üksnes lapsed, vaid ka pärijad (salm 17),
taeva kuningriigi pärijad,
nagu kinnitab meile ka eelmainitud Ef 1:14 kirjakoht.
Nüüd väga tähtsa teema juurde.
Kuna Püha Vaim on ka Jeesuse Vaim,
on Ta samas iseenesestmõistetavalt ka peaks kogudusele,
kelle meie Päästja on oma verega lunastanud ja puhtaks pesnud,
nii et kogudus tegutseks Tema tahte väljendamise vahendina
siin üha pimenevas maailmas.
Iga kogudus ja usklike ühiskond vajab sellist juhti,
kes tegutseb osalt koguduse maise juhina,
hoidmas Talle usaldatud karja Jumala tahte kohaselt.
Selleks ülesandeks ei sobi igaüks,
vaid valiku sooritab Vaim ise, nagu väljendab Ap 20:28.
"Seepärast pange tähele iseennast ja kogu karja,
kelle ülevaatajaks Püha Vaim on teid pannud,
et te karjastena hoiaksite Jumala kogudust,
mille ta on saanud iseenese vere läbi."
Nii tõdeme, et koguduse karjase ametisse
tuleb panna vaid Püha Vaimu näidatud isik.
Piibli järgi veel meessoost isik.
Küsimus pole mis tahes vastutuses,
sest selleski kirjakohas ütleb Paulus, et kari ehk kogudus
pole mainitud karjase kogudus, vaid Jumala kogudus.
See seab valitud karjasele vastutuse Jumala rahva suhtes,
Tema laste suhtes, Tema perekonda kuuluvate eest,
taeva kuningriigi pärijate eest.
See tõstatab koguduse juhile, õigupoolest karjasele küsimusi:
Karjane, kuidas karjatad karja? Kuidas õpetad Sõna?
Kuidas juhid ja teenid sulle usaldatuid?
Ja milliseks eeskujuks oled? Kas oled diktaator või teenija?
Neist asjadest räägime täpsemalt järgmises saates.
Siis on teemaks Püha Vaim ja armuannid.
Paluge rahu Jeruusalemmale,
õnnistust ja päästet Iisraeli rahvale,
et nad leiaksid oma Messia. Näeme nädala pärast.
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee